Եվրոպայում ձևավորվող հակավրացական որոշակի տրամադրություններին ուշադրություն է հատկացնում նաև ռուսական մամուլը: Եվ ահա թե ինչու: Նույնիսկ Վրաստանի նախագահի մակարդակով հնչում են հայտարարություններ, որ ստեղծված իրավիճակը հետևանք է… ռուսական քարոզչական աշխատանքի: «Վրաստանի հաջողությունները որպես «Արևելյան գործընկերության» ծրագրի լիդերի, ասել է վրաց նախագահը, շատ ծանր է ընկալվում ռուս քաղաքագետների կողմից: Եթե նրանք կարողանում են այս կամ այն ձևով ազդել ամենաառաջատար երկրների ընտրարշավների վրա, ապա ես չեմ զարմանա, որ Ռուսաստանում կարողանան նույն ձևով ստեղծել «քրեական նկարագրեր»՝ ցույց տալու համար, թե վրացիները Եվրոպայի համար լուրջ խնդիրներ են ստեղծում: